চিঠিতে তিনি বলেন, আমি মনে করি সংসদের সব সদস্যের অধিকার সংরক্ষণ করা আমার গুরুদায়িত্ব। বিশেষ করে দেশ যখন রাজনৈতিক ও সাংবিধানিক সংকটে পড়ে। দেশে এখন সেই সংকট দেখা দিয়েছে। সাংবিধানিক অধিকার রক্ষার আর্জি জানিয়ে রনিল বিক্রমাসিংহের কাছ থেকে আমার কাছে অনুরোধ এসেছে। গণতান্ত্রিক উপায়ে অন্য কেউ প্রধানমন্ত্রী মনোনীত হওয়ার আগ পর্যন্ত তিনি প্রধানমন্ত্রী। আমি মনে করি, তার অনুরোধ গণতান্ত্রিক ও ন্যায্য। সরকারপ্রধান হিসেবে আমি আপনাকে তার দাবি মেনে নেওয়ার অনুরোধ করছি। একই চিঠিতে তিনি ১৬ নভেম্বর পর্যন্ত পার্লামেন্ট স্থগিতের সিদ্ধান্ত পুনর্র্বিবেচনার আহ্বান জানিয়েছেন। তা না হলে দেশে অস্থিতিশীল পরিস্থিতি তৈরি হতে পারে এবং বিদেশে ভাবমূর্তি ক্ষুন্ন হবে বলেও শঙ্কা প্রকাশ করেন। প্রসঙ্গত জয়সুরিয়া হলো বিক্রমাসিংহের ইউনাইনেড ন্যাশনাল পার্টির (ইউএনপি) সংসদ সদস্য। এ ছাড়া বর্তমান সংসদে বিক্রমাসিংহের সংখ্যাগরিষ্ঠতা এখনো বেশি। ২২৫ আসনের মধ্যে ইউএনপির রয়েছে ১০৬, অন্যদিকে সিরিসেনা জোটের রয়েছে ৯৫ আসন।